雖然北洋政府係國際認可嘅唯一合法中國政府，但係即使喺最強勢嘅袁世凱時期都未曾一統南方革命黨嘅勢力，喺袁世凱死後更加係連北洋軍自身內部都統一唔到，分裂做大小派系嘅軍閥混戰。1926年，割據廣州嘅國民政府向北洋政府發動北伐，北洋政府戰敗之後想退去東北，但係北洋政府最後一任領袖張作霖途中畀日本人炸死，佢個仔張學良喺繼承政權之後，喺1928年12月29號宣布易幟同埋服從國民政府嘅統治，北洋政府正式宣告滅亡。